CELEX: 32021R2062
Language: hr
Date: 2021-08-23 00:00:00
Title: Delegirana uredba Komisije (EU) 2021/2062 оd 23. kolovoza 2021. o izmjeni Delegirane uredbe (EU) 2020/2014 o utvrđivanju pojedinosti o provedbi obveze iskrcavanja za ribolov određenih vrsta u Sjevernome moru za razdoblje 2021.-2023.

26.11.2021   
               
               
                  HR
               
               
                  Službeni list Europske unije
               
               
                  L 421/4
               
            
         DELEGIRANA UREDBA KOMISIJE (EU) 2021/2062
         оd 23. kolovoza 2021.
         o izmjeni Delegirane uredbe (EU) 2020/2014 o utvrđivanju pojedinosti o provedbi obveze iskrcavanja za ribolov određenih vrsta u Sjevernome moru za razdoblje 2021.-2023.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/973 Europskog parlamenta i Vijeća od 4. srpnja 2018. o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi, utvrđivanju pojedinosti o provedbi obveze iskrcavanja u Sjevernome moru i o stavljanju izvan snage uredbi Vijeća (EZ) br. 676/2007 i (EZ) br. 1342/2008 (1), a posebno njezin članak 11.,
         budući da:
         
                     (1)
                  
                  
                     U Delegiranoj uredbi Komisije (EU) 2020/2014 (2) objašnjeno je kako treba provoditi obvezu iskrcavanja u ribolovu određenih vrsta u Sjevernome moru za razdoblje 2021.–2023. na temelju zajedničke preporuke koju su dostavile Belgija, Danska, Njemačka, Francuska, Nizozemska i Švedska („skupina Scheveningen”).
                  
               
                     (2)
                  
                  
                     Na temelju Delegirane uredbe (EU) 2020/2014 određena izuzeća od obveze iskrcavanja primjenjuju se privremeno, odnosno do 31. prosinca 2021. U tim slučajevima države članice koje imaju izravan upravljački interes trebale bi u najkraćem roku, a najkasnije 1. svibnja 2021., dostaviti dodatne znanstvene dokaze u prilog tom izuzeću. Znanstveni, tehnički i gospodarski odbor za ribarstvo („STCEF”) te dostavljene dokaze trebao bi ocijeniti do 31. srpnja 2021.
                  
               
                     (3)
                  
                  
                     Nakon savjetovanja sa Savjetodavnim vijećem za Sjeverno more i Savjetodavnim vijećem za ribolov pelagijskih vrsta skupina Scheveningen Komisiji je 30. travnja 2021. podnijela zajedničku preporuku u kojoj je zatražila nastavak primjene određenih izuzeća od obveze iskrcavanja nakon 2021. i dostavila dodatne znanstvene informacije. Skupina Scheveningen dostavila je 26. srpnja 2021. revidiranu verziju zajedničke preporuke.
                  
               
                     (4)
                  
                  
                     STECF (3) je preispitao zajedničku preporuku u svibnju 2021. Na sastanku na kojem je sudjelovao Europski parlament u svojstvu promatrača Komisija je 16. srpnja 2021. predstavila nacrt delegiranog akta stručnoj skupini sastavljenoj od predstavnika država članica.
                  
               
                     (5)
                  
                  
                     Članak 6. stavak 1. točka (c) podtočka ii. Delegirane uredbe (EU) 2020/2014 sadržava izuzeće na temelju stope preživljavanja za iverka zlatopjega ulovljenog pridnenim povlačnim mrežama (koćama) (OTB, PTB) veličine oka mrežnog tega od 90 do 119 mm i opremljenih određenim plohama u vodama Unije u zoni Međunarodnog vijeća za istraživanje mora („ICES”) 3a. Skupina Scheveningen zatražila je proširenje izuzeća kako bi se od 1. listopada do 31. prosinca svake godine dopustila mrežna ploha kvadratnog oka mrežnog tega od najmanje 120 mm na koćama u potpodručju ICES-a Kattegat. STECF je napomenuo (4) da dodatne znanstvene informacije koje je dostavila Danska potvrđuju da će preživljavanje odbačenog ulova iverka zlatopjega biti slično ili bolje uz veće oko mrežnog tega, uključujući SELTRA-u i mrežne plohe kvadratnog oka mrežnog tega od 120 mm, u usporedbi s veličinom oka mrežnog tega od 80 do 99 dopuštenom za ribolov povlačnim mrežama sa širilicama. Izuzeće bi stoga trebalo proširiti na mrežnu plohu kvadratnog oka mrežnog tega od najmanje 120 mm na koćama u podzoni Kattegat.
                  
               
                     (6)
                  
                  
                     Članak 11. stavak 11. Delegirane uredbe (EU) 2020/2014 sadržava izuzeće de minimis za pišmolja ispod minimalne referentne veličine za očuvanje uhvaćenog plovilima koja upotrebljavaju povlačne mreže (koće) veličine oka mrežnog tega od 80 do 119 mm na potpodručju ICES-a 4. Skupina Scheveningen zatražila je da se to izuzeće nastavi primjenjivati do 31. prosinca 2023. i dostavila nove znanstvene informacije. STECF je ocijenio te dokaze i zaključio (5) da se zajednička preporuka u velikoj mjeri odnosi na probleme koje je STECF utvrdio u svojim prethodnim ocjenama. Konkretno, procijenjeni troškovi iskrcaja neželjenog ulova veliki su i bila bi potrebna znatna dodatna radna snaga na plovilu. STECF je utvrdio i probleme i izazove povezane s poboljšanjem selektivnosti u toj vrsti ribolova. Izuzeće bi zato trebalo zadržati do 31. prosinca 2023.
                  
               
                     (7)
                  
                  
                     Budući da mjere predviđene ovom Uredbom izravno utječu na planiranje ribolovne sezone plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave. Ta uredba trebala bi se primjenjivati od 1. siječnja 2022.,
                  
               DONIJELA JE OVU UREDBU:
         
            Članak 1.
            Delegirana uredba 2020/2014 mijenja se kako slijedi:
            
                        1.
                     
                     
                        članak 6. stavak 1. točka (c) podtočka ii. zamjenjuje se sljedećim:
                        
                                    „ii.
                                 
                                 
                                    veličine oka mrežnog tega od 90 do 119 mm opremljene plohom Seltra s gornjom plohom veličine oka mrežnog tega od 140 mm (kvadratno oko mrežnog tega), veličine oka mrežnog tega od 270 mm (romboidno oko mrežnog tega), veličine oka mrežnog tega od 300 mm (kvadratno oko mrežnog tega) ili, u podzoni Kattegat, mrežnom plohom kvadratnog mrežnog oka od najmanje 120 mm u razdoblju od 1. listopada do 31. prosinca svake godine, koja je usmjerena na plosnatice ili okrugle ribe u vodama Unije u zoni ICES-a 3a;”;
                                 
                              
                  
                        2.
                     
                     
                        članak 11. točka 11. zamjenjuje se sljedećim:
                        
                                    „(11)
                                 
                                 
                                    u mješovitom ribolovu pridnenih vrsta plovilima koja se koriste povlačnim mrežama (koćama) s gredom veličine oka mrežnog tega 80–119 mm u vodama Unije na potpodručju ICES-a 4:
                                    količina pišmolja veličine manje od minimalne referentne veličine za očuvanje koja ne premašuje 2 % ukupnih godišnjih ulova iverka zlatopjega i lista;”.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje od 1. siječnja 2022. do 31. prosinca 2023.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 179, 16.7.2018., str. 1.
         
         
            (2)  Delegirana Uredba Komisije (EU) 2020/2014 оd 21. kolovoza 2020. o utvrđivanju pojedinosti o provedbi obveze iskrcavanja u određenom ribolovu u Sjevernom moru za razdoblje 2021.–2023. (SL L 415, 10.12.2020., str. 10).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, str. 23-24.
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, str. 20-21.